Ekspertene mener Drillo må bruke disse mot Kypros
I de aller fleste posisjoner har Drillo bestemt seg for hvem han skal bruke i VM-kvalifiseringskampen mot Kypros, men fortsatt skal et par brikker falle på plass før Drillo offentliggjør laget på fredag.A-landslaget har trent sammen i Oslo-området denne uken og flere av spillerne kan ha spilt seg inn på laget. - Er det enkeltspillere som har imponert deg på trening? - Ja, det er det alltid. Men jeg kan ikke bare legge vekt på det heller. Jeg har erfaring på det området og det var en spiller som i sin tid var den dårligste på hver trening og den beste i hver kamp. Det var Rune Bratseth. Det som virker sikkert er at Norge kommer til å gå ut i 4-5-1, med to indreløpere på midtbanen. Hvem som skal blir Brede Hangelands makker i midtforsvaret og hvilke som skal spille sentralt på midtbanen, er spørsmålene Drillo har stilt seg. VG har bedt fotballekspertene gi sine råd om hvem de mener Drillo bør sende ut på Ullevaal stadion.Keeper: Rune Almenning Jarstein. Forsvar: Omar Elabdellaoui, Vegard Forren, Brede Hangeland, Tom Høgli. Midtbane: Daniel Braaten, Magnus Wolff Eikrem, Håvard Nordtveit, Stefan Johansen, Tarik Elyounoussi. Angrep: Mohammed Abdellaoue. - Vi har et par andre også som han kan bruke, men dette er et veldig bra lag. Jeg er ganske sikker på at han skal bruke Stefan Johansen. Jeg ville kanskje kjørt inn Johansen sentralt og brukt Eikrem og Ruben Yttergård Jenssen som indreløpere. Da hadde vi fått enda mer kreativitet fremover, sier Jakobsen til VG. Han mener Drillo er uvanlig offensiv før VM-kvalifiseringskampen og føler seg sikker på at Norge kommer til å styre den. Han advarer likevel mot å undervurdere motstanderen. - Kypros har tross alt spilt uavgjort mot Sveits hjemme. Noen «walk in the park» blir det definitivt ikke, sier Jakobsen.VGs fotballekspert, Knut Espen Svegaarden, har også tatt ut sin førsteellever til oppgjøret. I sin blogg skriver Svegaarden at han vil se Esbjerg-spiller Magnus Lekven fra start og at Norge bør spille i en 4-2-3-1-formasjon. «Det er et kjedelig uttrykk, men «beinforflytning» i internasjonal fotball blir bare viktigere og viktigere. Og mer logisk. I det norske havet av ganske like gode midtbanespillere, mener jeg Lekven er mannen som kan drive Norge til seier mot Kypros.», skriver han. Her er spillerne Svegaarden vil se fra start: Keeper: Rune Almenning Jarstein. Forsvar: Tom Høgli, Fredrik Semb Berge, Brede Hangeland, Espen Ruud. Sentral midtbane: Magnus Lekven, Ruben Yttergård Jenssen. Kant/offensiv midtbane: Daniel Braaten, Stefan Johansen, Tarik Elyounoussi. Angrep: Mohammed Abdellaoue. «Jeg ville startet med disse elleve mot Kypros på Ullevaal fredag kveld - i en 4-2-3-1-formasjon. Denne kan lett dreies til Drillos vante 4-5-1 ved behov», skriver Svegaarden.Svaret på hvem som spiller sammen med Hangeland, vil Drillo gi kort tid før kampstart. Nevnte Rune Bratseth spilte midtstopper da Drillo var landslagssjef under fotball-VM for 19 år siden. Han ville satset på Vegard Forren.Tidligere landslagskaptein og stopper Henning Berg er enig med Bratseth i at Forren bør starte mot Kypros. - Jeg ville brukt Forren mot Kypros og Semb Berge mot Sveits. Nå kjenner jeg ikke Kypros' styrker inngående, men Forren er god på dødball og god på frispillinger. Han kan faktisk bli en av de viktigste offensive spillerne på det norske laget i den kampen, sier Berg til VG. PS: Norges kamp mot Kypros på Ullevaal begynner klokken 19 og sendes på TV 2. Du kan også følge den direkte på VG.
Ekspertene trekker frem Stefan Johansen (22) som en av nøklene til norsk seier mot Kypros. Spørsmålet er om landslagssjef Egil Olsen (71) hører på dem.